Foxconn

Hon Hai Precision Industry Co., Ltd., posluje pod imenom Foxconn Technology Group, tajvanska je multinacionalna kompanija sa sjedištem u Novom Taipeiu. Foxconn je najveći svjetski proizvođač elektrotehnike po ugovoru i treća tehnološka kompanija po prihodima. Foxconnova primarna djelatnost je proizvodnja elektrotehnike po ugovoru. Klijenti su mu razne američke, kanadske, finske i japanske tehnološke kompanije. Istaknutiji uređaji i kompanije za koje proizvode ili su proizvodili elektrotehniku jesu BlackBerry, iPad, iPhone, iPod, Kindle, Nintendo 3DS, Nokia, PlayStation 3, PlayStation 4, Wii U i Xbox One. Foxconn se našao u raznim kontroverzama na račun toga kako tretira zaposlenike u Kini. U fabrikama se desio niz samoubistava izazvane lošim uslovima rada. Oko 150 zaposlenika zaprijetilo je, u januaru 2012, da će počiniti masovna samoubistva u znak protesta protiv uslova rada. Historija Kompaniju Hon Hai Precision Industry Co., Ltd. osnovao je Terry Gou 1974. s ciljem proizvodnje električnih komponenata (prvenstveno električnih konektora za računarske komponente koje su se koristile u Atariju 2600). Foxconn je prvobitno bilo poslovno ime Hon Haia, koje je kasnije preuzela podružnica. Hon Haieva prva fabrika u Kini otvorena je 1988. u Longhuu (Shenzhen). Intel je 2001. promijenio proizvođača matičnih ploča sa svojim brendom sa Asusa na Foxconn. Foxconn je u novembru 2007. najavio da planira otvoriti novu fabriku od 500 miliona dolara u Huizhouu (južna Kina). Tien Chong Cheng imenovan je za direktora u januaru 2012; međutim, ubrzo je dao ostavku, a za razlog je naveo zdravstvene probleme. Kompanija je u martu 2012. pristala kupiti udio od 10% japanske kompanije Sharp Corporation za 806 miliona dolara, te ujedno i do 50% LCD-ova proizvedenih u Sharpovoj fabrici u Sakaiu (Japan). Investicija od 494 miliona dolara za izgradnju pet fabrika u Ituu (Brazil) najavljena je u septembru 2012, kojom bi Foxconn pružio 10.000 novih radnih mjesta. Foxconn je 2014. kupio Asia Pacific Telecom i na aukciji dobio pojedine licence za spektar, što je omogućilo rukovanje telekomunikacijskom opremom četvrte generacije (4G) na Tajvanu. Sharp je 25. februara 2016. prihvatio Foxconnovu ponudu da preuzme više od 66% dionica za 700 milijardi jena (6,24 milijarde dolara). Međutim, dogovor je stavljen na čekanje nekoliko sati kasnije nakon što su "potencijalne obaveze... u mogućoj vrijednosti od nekoliko milijardi dolara... izašle na vidjelo". Dogovor je finaliziran 30. marta 2016. objavom zajedničke izjave za medije, ali je cijena preuzimanja značajno snižena. Foxconn, Tencent i prodavalac luksuznih automobila Harmony New Energy Auto osnovali su Future Mobility u 2016, kompaniju koja ima za cilj da 2020. prodaje potpuno električne i autonomne luksuzne automobile. Najveći kijenti Foxconn za klijente ima ili je imao sljedeće kompanije: (u zagradama su lokacije sjedišta) Reference Literatura Barboza, David (18. 2. 2012). "Foxconn Plans to Lift Pay Sharply at Factories in China". The New York Times. Duhigg, Charles & Barboza, David (25. 1. 2012). "Human Costs Are Built Into an iPad". The New York Times.CS1 održavanje: upotreba parametra authors (link) Kristof, Nicholas D. & WuDunn, Sheryl (24. 9. 2000). "Two Cheers for Sweatshops". The New York Times.CS1 održavanje: upotreba parametra authors (link) Weir, Bill (21. 2. 2012). "iFactory: Inside Apple". Nightline. ABC TV. Vanjski linkovi Službeni sajt